Først var det et mysterium. Derefter var det smidigt.

Det må have krævet lidt mere end almindelig sugen-maven-ind og smidighed for en nordjysk tyv, der i weekenden tiltvang sig adgang til et kælderrum. Herfra stjal tyven to skåle. Det fremgår af Nordjyllands Politis døgnrapport. Mandag eftermiddag modtog politiet et opkald fra en borger i Øster Havnepark i Aalborg, der i løbet af weekenden havde haft indbrud i sit kælderrum, hvor de to designskåle var forsvundet. Nabokælderrumet var der nuppet tre jakker fra. Meget smal åbning Det er dog et mysterium hvordan tyven overhovedet er kommet ind i kælderrummet, da det kræver nøglebrik og kode for at få adgang til kælderen. Og da først tyven på mystisk vis var indenfor murene, spændte tyven livremmen voldsomt ind for at kravle over trådnettet til de aflåste kælderrum. Mellem loftet og net var der ifølge politiet kun 30 centimeter at gøre godt med for den smidige tyv.